ધનસુરાના જનતા નગરમાં રહેતા કાળાભાઇ મગનભાઈ ખાંટે ધનસુરામાં નાણાં ધીરધારનો ધંધો કરતા ૧૬  જેટલા શખ્શો પાસેથી જરૂરિયાત હોવાથી વ્યાજે નાણાં લીધા હતા વ્યાજખોરોએ મૂડી અને વ્યાજ કરતા વધુ નાણાંની માંગણી કરી શ્રમજીવી પરિવારની એક ભેંસ, બે ગાય, પતરા, ઘરમાં રહેલી પાઈપો, સોનાની બુટ્ટીઓ, છડા , બેંકમાં પડેલા થોડાગણા નાણાં પણ પડાવી લેતા અને  વ્યાજની પઠાણી ઉઘરાણી સતત કરતા અસહ્ય બનેલા વ્યાજખોરોના ત્રાસથી ૭ દિવસ પહેલા બે બાળકોને પાડોશીના ઘરે મૂકી ૭ વર્ષના બાળક સાથે પરિવારે ચિઠ્ઠી લખી ઘર છોડી ગુમ  થઇ જતા શ્રમજીવી પરિવારના સાગ-સંબંધીઓએ ભારે શોધખોળ હાથધરાવ છતાં શ્રમજીવી પરિવાર મળી ના આવતા સમગ્ર મામલો પોલીસ સ્ટેશન પહોંચ્યો હતો ધનસુરા પોલીસે શરૂઆતમાં વ્યાજખોરો સામે ફરિયાદ નોંધવા આનાકાની કર્યા બાદ ફરિયાદ નોંધી હોવાનો આક્ષેપ પરિવારજનોએ કર્યો હતો.